
Késő avarkori lelőhelyek mikroregionális kutatása a Berettyó-Körös vidékén

Kulcsszavak: Avar kor; Berettyó-Körös-vidék; Berettyó-folyó; Megtelepedés
Dolgozatom célja a Berettyó-Körös-vidék, azon belül a Berettyó-folyó magyarországi részén az avar kori megtelepedés bemutatása az itt feltárt lelőhelyeken keresztül. Dolgozatomban kitérek a térség formálódásában szerepet játszó elemekre (földrajzi keretek, klimatikus viszonyok), majd a régió lakottságának összehasonlítása érdekében néhány példával ismertetem az avar kort megelőző gepida kori lelőhelyeket a folyó térségében. Ezután azokat az avar kori lelőhelyeket (telepek, temetők) írom le részletesen, melyek a folyó közelében helyezkednek el. A lelőhelyek ismertetése után a szakdolgozatomban is vizsgált Berettyóújfalu-Somota-dűlő temetőt mutatom be részletesebben, melynek tárgyai széles kapcsolatrendszerre utalnak. Mindezek után összegzem dolgozatom eredményeit.  



